CELEX: 32011D0073
Language: et
Date: 2011-02-02 00:00:00
Title: 2011/73/EL: Komisjoni otsus, 2. veebruar 2011 , millega antakse luba shiitake -seene ( Lentinula edodes ) mütseelist saadud ekstrakti turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri K(2011) 442 all)

3.2.2011   
            
            
               ET
            
            
               Euroopa Liidu Teataja
            
            
               L 29/30
            
         KOMISJONI OTSUS,
   2. veebruar 2011,
   millega antakse luba shiitake-seene (Lentinula edodes) mütseelist saadud ekstrakti turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel
   (teatavaks tehtud numbri K(2011) 442 all)
   (Ainult ingliskeelne tekst on autentne)
   (2011/73/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               19. detsembril 2007 esitas äriühing GlycaNova Norge AS Ühendkuningriigi pädevatele ametiasutustele taotluse shiitake-seene (Lentinula edodes, varem Lentinus edodes) mütseelist saadud ekstrakti turule viimiseks toidu uuendkoostisosana.
            
         
               (2)
            
            
               3. novembril 2008 esitas Ühendkuningriigi pädev toiduhindamisasutus esmase hindamisaruande. Selles aruandes jõuti järeldusele, et seene Lentinula edodes mütseelist saadud ekstrakti kasutamist toidu koostisosana võib lubada.
            
         
               (3)
            
            
               Komisjon edastas esmase hindamisaruande kõigile liikmesriikidele 7. jaanuaril 2009.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta.
            
         
               (5)
            
            
               Seepärast konsulteeriti 24. septembril 2009 Euroopa Toiduohutusametiga (EFSA).
            
         
               (6)
            
            
               9. juulil 2010 jõudis Euroopa Toiduohutusameti eritoidu, toitumise ja allergia komisjon oma teaduslikus seisukohas seene Lentinula edodes ekstrakti ohutuse kohta toidu uuendkoostisosana (2) järeldusele, et seene Lentinula edodes mütseelist saadud ekstrakt on kavandatud kasutusviiside ja koguste korral ohutu.
            
         
               (7)
            
            
               Teadusliku hindamise põhjal on kindlaks tehtud, et seene Lentinula edodes mütseelist saadud ekstrakt vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   I lisas kirjeldatud seene Lentinula edodes mütseelist saadud ekstrakti tohib viia liidu turule toidu uuendkoostisosana ja kasutada II lisas loetletud toitudes.
   Artikkel 2
   Nimetus, mis kantakse käesoleva otsusega lubatud seene Lentinula edodes mütseelist saadud ekstrakti sisaldava toidu märgistusele, on „seene Lentinula edodes ekstrakt” või „shiitake-seene ekstrakt”.
   Artikkel 3
   Käesolev otsus on adresseeritud äriühingule GlycaNova Norge AS, Oraveien 2, 1630 Gamle Fredrikstad, Norra.
   
      Brüssel, 2. veebruar 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2010; 8(7): 1685.
   
      I LISA
      
         Seene Lentinula edodes mütseelist saadud ekstrakti spetsifikatsioonid
      
      
         Kirjeldus:
      
      Toidu uuendkoostisosa on fermenteerimisega kasvatatud, seene Lentinula edodes mütseelist saadud steriilne vesilahus. See on helepruun, nõrgalt hägune vedelik.
      Lentinaan on β-(1–3) β-(1–6)-D-glükaan, mille molekulmass on umbes 5 × 105 aatommassiühikut, hargnevuse järk on 2/5 ja mis on tertsiaarstruktuurilt kolmikspiraal.
      
                  Seene Lentinula edodes mütseelist saadud ekstrakti koostis
               
            
                  Niiskus
               
               
                  98 %
               
            
                  Kuivaine
               
               
                  2 %
               
            
                  Vaba glükoos
               
               
                  vähem kui 20 mg/ml
               
            
                  Valgu üldsisaldus (1)
                  
               
               
                  vähem kui 0,1 mg/ml
               
            
                  Lämmastikku sisaldavad koostisosad (2)
                  
               
               
                  vähem kui 10 mg/ml
               
            
                  Lentinaan
               
               
                  0,8 – 1,2 mg/ml
               
            
         (1)  Bradfordi meetod
      
         (2)  Kjeldahli meetod
   
   
      II LISA
      
         Seene Lentinula edodes mütseelist saadud ekstrakti kasutusviisid
      
      
                  Kasutusrühm
               
               
                  Seene Lentinula edodes mütseelist saadud ekstrakti piirnorm
               
            
                  Leivatooted
               
               
                  2 ml/100 g
               
            
                  Karastusjoogid
               
               
                  0,5 ml/100 ml
               
            
                  Valmistoidud
               
               
                  2,5 ml toidukorra kohta
               
            
                  Jogurtil põhinevad toidud
               
               
                  1,5 ml/100 ml
               
            
                  Toidulisandid, nagu on määratletud direktiivis 2002/46/EÜ (1)
                  
               
               
                  2,5 ml päevadoosi kohta
               
            
         (1)  EÜT L 183, 12.7.2002, lk 51.